শুনিবলৈ আচৰিত যেন লাগিলেও বাস্তৱত তেনে এক ঘটনাই ঘটিল। খালী ঘৰত চোৰ কৰিবলৈ সোমাই চোৰে চোৰ কৰাৰ সলনি দেৱালত মাৰ্কাৰ পেনেৰে লিখি বিচাৰিলে ক্ষমা প্ৰাৰ্থনা।
বুধবাৰে এই ঘটনা ঘটিছে কেৰালাৰ কোচিৰ ত্ৰিপুনিথুৰা অঞ্চলত।
সূত্ৰ অনুসৰি জানিব পৰা মতে, ত্ৰিপুনিথুৰা অঞ্চলৰ এটি বাসগৃহত পত্নী আৰু সন্তানৰ সৈতে বাস কৰে এগৰাকী ভাৰতীয় সেনাবাহিনীৰ অৱসৰপ্ৰাপ্ত কৰ্ণেল। নাম তেওঁৰ ইছাক মানি।
প্ৰায় দুমাহ পূৰ্বে পৰিয়ালটো বাহিৰলৈ ফুৰিব গৈছিল। খালী ঘৰটোত দিনৰ ভাগত দুজন কাম কৰা শ্ৰমিক আৰু এগৰাকী পৰিচাৰিকাই ঘৰৰ কামবন কৰে।
ঘৰটোত নিশা কোনো নাথাকে। বুধবাৰে পুৱা পৰিচাৰিকাগৰাকীয়ে কাম কৰিবলৈ আহি দেখা পায় যে ঘৰৰ সন্মুখৰ দুৱাৰখন ভগা অৱস্থাত আছে আৰু ঘৰৰ আচবাব-পত্ৰ ইপিনে-সিপিনে সিঁচৰতি হৈ পৰি আছে।
ঘটনাটো দেখি শংকিত হৈ তাই লগে লগে আৰক্ষীক ফোন কৰে। আৰক্ষীয়ে খৱৰ পোৱাৰ পাছতে তদন্তৰ বাবে ঘটনাস্থলীত উপস্থিত হৈ আচৰিত হৈ পৰে।
তেওঁলোকে এখন দেৱালত মাৰ্কাৰ পেনেৰে ডাঙৰ ডাঙৰকৈ লিখা বাইবেলৰ সাত নম্বৰ নিৰ্দেশ 'চুৰি নকৰিব' (Thou shalt not steal) প্ৰত্যক্ষ কৰে।
আৰক্ষী সূত্ৰই জানিব দিয়া মতে, 'দেশপ্ৰেমী' চোৰটোৱে অৱসৰপ্ৰাপ্ত কৰ্ণেলৰ ঘৰৰ একো বস্ত চোৰ কৰি নিয়া নাই। ইয়াৰ সলনি ক্ষমা বিচাৰি দেৱালত মাৰ্কাৰ পেনেৰে লিখি থৈ গৈছে।
অৱশ্যে, ঘৰত মজুত থকা বটলৰ পৰা অলপমান মদ পান কৰি এটা নথিপত্ৰ থকা বেগ কাষৰ দোকানীক উভতাই দিয়াৰ বাবে মালিকক অনুৰোধ কৰি থৈ যায়।
তদন্ত অনুসৰি, কৰ্ণেলৰ ঘৰত চোৰ কৰিবলৈ সোমোৱাৰ পূৰ্বে চোৰটোৱে কাষৰেই এখন দোকানত টকা আৰু আৱশ্যকীয় নথি সম্বলিত বেগ চুৰি কৰিছিল।
আৰক্ষীয়ে এই ব্যতিক্ৰমী চোৰটোৰ সন্ধানত অভিযান অব্যাহত ৰাখিছে।
শাৰীৰিক অসুস্থতাৰ বাবে চিকিৎসালয়ত ভৰ্তি ফুটবল সম্ৰাট পেলে; কেনে আছে কিংবদন্তি খেলুৱৈগৰাকী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
